El amor brujo
<s>Ljubav čarobnica () je muzičko delo koje je komponovao španski kompozitor Manuel de Falja najpre za kamerni orkestar, zatim kao simfonijsku svitu, i na kraju kao balet.</s>

<s>Delo je izrazito andaluzijsko po karakteru, i u muzičkom i u književnom smislu.</s><s>Libreto je napisao Gregorio Martinez Sijera na andaluzijskom dijalektu španskog jezika.</s><s>Muzika sadrži deonice izuzetne lepote i originalnosti kao što su Ritualna igra vatre (), Pesma o varljivoj svetlosti () i Igra strave ().</s>

<s>Verzije i istorijat izvođenja</s>

<s>Ljubav čarobnica je najpre napisana kao gitanería (cigansko delo) 1914.-15 godine za Pastoru Imperio, čuvenu cigansku flamenko igračicu, i kamerni orkestar.</s><s>Neuspešno je izvedena u Teatru Lara u Madridu 1915. godine.</s>

<s>Sledeće godine, Falja je delo preradio za simfonijski orkestar, sa tri kratke pesme za mecosopran.</s><s>Ovu verziju je 28. marta 1916. izveo Madridski simfonijski orkestar pod dirigentskom palicom Enrikea Fernadeza Arbosa.</s>

<s>Falja je 1925. godine načinio konačnu verziju – balet-pantomimu u jednom činu, sa kratkim pesmama za mecosopran.</s><s>Premijerno je izvedena u SAD 17. marta 1927. godine, u filadelfijskoj Metropoliten operi.</s><s>Filadelfijskom operskom kompanijom dirigovao je Aleksander Smolens.</s><s>Mecosopran je bila Ketrin Nol.</s>

<s>Radnja</s>

<s>Ljubav čarobnica je priča o mladoj andaluzijskoj Ciganki po imenu Kandela.</s><s>Kandela se zaljubljuje u muškarca po imenu Karmelo, nakon što je njen neverni muž, za kojeg je bila primorana da se uda, umro.</s><s>Duh pokojnog muža se vraća i proganja Kandelu i Karmela.</s><s>Kako bi ih oslobodili duha, svi Cigani u ponoć prave veliki krug oko logorske vatre.</s><s>U tom krugu Kandela izvodi Ritualnu igru vatre.</s><s>Duh se pojavljuje i ona igra s njim.</s><s>Dok se okreću sve brže i brže, čarolija vatrenog plesa odvlači duh u vatru i on zauvek nestaje.</s>

<s>Stavovi 
 Introducción y escena ('Uvod i scena')
 En la cueva ('U pećini')
 Canción del amor dolido ('Pesma o bolnoj ljubavi')
 El aparecido (El espectro) ('Duh')
 Danza del terror ('Igra strave')
 El círculo mágico ('Čarobni krug')
 A media noche: los sortilegios ('U ponoć: vračanje')
 Danza ritual del fuego ('Ritualna igra vatre')
 Escena ('Scena')
 Canción del fuego fatuo ('Pesma o varljivoj svetlosti')
 Pantomima ('Pantomima)
 Danza del juego de amor ('Pesma o ljubavnoj igri')
 Final - las campanas del amanecer ('Finale - zvona u svitanje')</s>

<s>Filmske ekranizacije
El amor brujo (film, 1967), rež.</s><s>Francisco Rovira Beleta
El amor brujo (film, 1986), rež.</s><s>Carlos Saura</s>

<s>Literatura 
 Kennedy, Michael (2006), The Oxford Dictionary of Music, 985 pages,</s>

<s>Spoljašnje veze 
 An essay on El amor brujo by Peter Gutmann.</s><s>Pristupljeno 25. 12. 2009.</s><s>El amor brujo  from the Martha Argerich Project
 YouTube: Ritual Fire Dance from El amor brujo.</s><s>Pristupljeno 25. 12. 2009.</s><s>Libretto on Spanish Wikisource.</s><s>Pristupljeno 25. 12. 2009.</s><s>Notes on El Amor Brujo by Sato Moughalian, Artistic Director, Perspectives Ensemble</s>

<s>Baleti 1914.</s><s>Španska muzika
Španski baleti</s>

